Translate the text from Welsh to English.



 
Bydd y Cynllun, sy'n cael £300,000 o Gronfa Twf a Ffyniant y Llywodraeth, hefyd yn diogelu 27 o swyddi ac yn creu cyfanswm o 136 o weithwyr yn ei safleoedd yng Nghasnewydd, Pont\-y\-pŵl a Llanelli.  
Nod GD Environmental yw bod yn un o'r cwmnïau rheoli gwastraff carbon bositif cyntaf yn y DU, ac mae'n hoelio sylw ar sicrhau bod cymaint â phosibl o wastraff yn cael ei ailgylchu a llai o wastraff yn mynd i safleoedd tirlenwi. Ar hyn o bryd, mae'n ailgylchu 98% o'r 225,000 o dunelli o wastraff sy'n cael ei brosesu ganddo bob blwyddyn.  
Bydd y buddsoddiad yn ehangu ei wasanaethau gwastraff hylif yn Llanelli; yn uwchraddio ac ailwampio'r orsaf trosglwyddo gwastraff ym Mhont\-y\-pŵl, ac yn ehangu ei safle prosesu yng Nghasnewydd, gan sicrhau mwy o gapasiti a chyflwyno technoleg newydd i ailgylchu plastigau caled mewn ffordd gynaliadwy.   
Dywedodd Ken Skates, Ysgrifennydd yr Economi:   

> "Mae ffocws GD ar ailgylchu a lleihau’r gwastraff sy'n mynd i safleoedd tirlenwi yn cefnogi Strategaeth Tuag at Ddyfodol Diwastraff y Llywodraeth. Bydd y buddsoddiad yn helpu i ddatblygu ei gynlluniau twf, yn cynyddu capasiti ac yn helpu i hybu ei fusnes gan gynnig swyddi newydd a budd economaidd i ranbarthau'r De ar yr un pryd.

  
Mae'r cwmni yn cynnig gwasanaeth rheoli gwastraff llwyr i'r sector preifat a'r sector cyhoeddus, ac mae wedi datblygu o fod yn fusnes draenio craidd i fod yn gwmni cenedlaethol sy'n darparu pob math o wasanaethau rheoli gwastraff.  
Mae amrywiaeth ei wasanaethau yn cynnwys prosesu sgrap, ailgylchu plastig, prosesu gwastraff hylif, trefnu a gwahanu gwastraff sych, ymdrin â gwastraff peryglus, yn ogystal â hurio sgipiau, clirio ac atgyweirio draeniau, a chael gwared ar asbestos.  
Mae rhaglen ehangu wedi bod ar waith ers i Oliver Hazell a Mark Hazell gaffael ar y busnes yn 2015\. Ehangodd y cwmni ei allu yn 2016 drwy gaffael ar gwmni Fred Lloyd \& Sons ym Mhont\-y\-pŵl a ddarparodd gyfleuster a oedd yn gallu ymdrin â sgrap a hen gerbydau.  
Dywedodd Oliver Hazell: 
> "Bydd y buddsoddiad hwn a'r gefnogaeth gan y Llywodraeth yn ein helpu i gyflawni'r uchelgais o fod yn wasanaeth rheoli gwastraff mwyaf blaenllaw y DU. Rydyn ni'n gwneud buddsoddiad sylweddol ym mhob un o'r tri safle i gynnig gwasanaeth hyd yn oed yn well i'n cwsmeriaid. Bydd yn sicrhau twf ac yn ein galluogi i greu mwy o swyddi ym mhob lleoliad. Byddwn hefyd yn parhau i leihau ein hôl\-troed carbon lle bynnag y bo'n bosibl.







Translation:


 
The plan, which is backed by £300,000 from the Welsh Government’s Growth \& Prosperity Fund, will also safeguard 27 jobs and bring the total employment at its sites in Newport, Pontypool and Llanelli up to 136\.


GD Environmental aims to be one of the first carbon positive waste management companies in the UK and has a strong focus on maximising waste recycling and reducing landfill. It currently recycles 98% of the 225,000 tonnes of waste it processes each year.


The investment will expand its liquid waste services in Llanelli; upgrade and refurbish its waste transfer station in Pontypool, and expand its processing plant in Newport, ensuring increased capacity and the introduction of new technology to sustainably recycle hard plastic. 


Economy Secretary Ken Skates said: 



> “GD’s focus on recycling and reducing the amount of waste going to landfill supports the Welsh Government Strategy, Towards Zero Waste. The investment will assist their growth plans, increase capacity and help boost their business while bringing new jobs and economic benefits to regions across South Wales.”


The company offers a complete waste management service for the private and public sector and has developed from a core drainage business into a national provider of all forms of waste management.


Its range of services includes scrap processing; plastic recycling; liquid waste processing; dry waste sorting and separating; hazardous waste handling, as well as skip hire, clearing and repair blocked drains and asbestos disposal.


The business has embarked on an expansion programme since it was acquired in 2015 by Oliver Hazell and Mark Hazell. The company expanded its capabilities through the 2016 acquisition of Pontypool based Fred Lloyd \& Sons which provided a scrap handling and end of life vehicle arm to the business.


Oliver Hazell said: 



> “This investment and the backing of the Welsh Government will support our ambitions of becoming an industry leading waste management services requirements in the UK. We are making a significant investment at all three sites to offer an even better service to our customers that will help grow the business and enable us to create more jobs at each location and we continue to offset our carbon footprint whenever possible.”